CELEX: 32014R1233
Language: hu
Date: 2014-11-18 00:00:00
Title: A Bizottság 1233/2014/EU végrehajtási rendelete ( 2014. november 18. ) a Horvátországból és Macedónia Volt Jugoszláv Köztársaságból származó egyes borokra vonatkozóan közösségi vámkontingensek megnyitásáról és kezeléséről szóló 2597/2001/EK rendelet módosításáról

2014.11.19.   
               
               
                  HU
               
               
                  Az Európai Unió Hivatalos Lapja
               
               
                  L 332/11
               
            
         A BIZOTTSÁG 1233/2014/EU VÉGREHAJTÁSI RENDELETE
         (2014. november 18.)
         a Horvátországból és Macedónia Volt Jugoszláv Köztársaságból származó egyes borokra vonatkozóan közösségi vámkontingensek megnyitásáról és kezeléséről szóló 2597/2001/EK rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 184. és 187. cikkére,
         tekintettel az egyrészről az Európai Közösségek és tagállamaik, másrészről Macedónia Volt Jugoszláv Köztársaság között létrejött stabilizációs és társulási megállapodás, valamint az Európai Közösség és a Macedónia Volt Jugoszláv Köztársaság között létrejött ideiglenes megállapodás alkalmazására vonatkozó egyes eljárásokról szóló, 2002. január 21-i 153/2002/EK tanácsi rendeletre (2) és különösen annak 7. cikkére,
         mivel:
         
                     (1)
                  
                  
                     Az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodás (a továbbiakban: STM) 2001. április 9-én Luxembourgban került aláírásra és 2004. április 1-jén lépett hatályba.
                  
               
                     (2)
                  
                  
                     Az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv (3) (a továbbiakban: a jegyzőkönyv) 2014. július 18-án került aláírásra. A jegyzőkönyv Európai Unió és tagállamai nevében történő aláírását a 2014/665/EU tanácsi határozat (4) hagyta jóvá. Amíg lezárulnak azok az eljárások, amelyek a jegyzőkönyvnek a Tanács általi, Európai Atomenergia-közösség nevében történő jóváhagyásához szükségesek, a jegyzőkönyv 2013. július 1-jén kezdődő hatállyal ideiglenesen alkalmazandó.
                  
               
                     (3)
                  
                  
                     A jegyzőkönyv 5. cikke és VII. melléklete 2013. július 1-jei hatállyal a Macedónia Volt Jugoszláv Köztársaságból származó, 2 literesnél nagyobb palackban (tartályban) tárolt borokra vonatkozó vámkontingensek módosításáról rendelkezik.
                  
               
                     (4)
                  
                  
                     A jegyzőkönyv 10. cikkével összhangban a 2013. évre az új vámkontingensek szerinti mennyiségeket és a meglévő vámkontingensek mennyiségeinek a növekményeit az éves alapmennyiségek százalékos részarányában kell kiszámítani a 2013. július 1-je előtt eltelt időszakra eső rész figyelembevételével.
                  
               
                     (5)
                  
                  
                     A 2 literesnél nagyobb palackban (tartályban) tárolt borokra vonatkozóan 2013. július 1-jétől40 500 hl-rel megnövelt vámkontingens-mennyiségeket úgy kell elosztani, hogy biztosítva legyen a 2013-ban a vonatkozó vámtétel keretében a Macedónia Volt Jugoszláv Köztársaságból származó borokat importáló gazdasági szereplők közötti egyenlő bánásmód.
                  
               
                     (6)
                  
                  
                     A jegyzőkönyvben rögzített, borokra vonatkozó vámkontingensek végrehajtása érdekében a 2597/2001/EK bizottsági rendeletet (5) ki kell igazítani.
                  
               
                     (7)
                  
                  
                     Ezenkívül Horvátország Európai Unióhoz történő csatlakozását követően a szóban forgó tagállamból származó borokra vonatkozó, 2597/2001/EK rendeletben előírt vámkontingens-hivatkozásokat törölni kell.
                  
               
                     (8)
                  
                  
                     A 2597/2001/EK rendeletet ezért ennek megfelelően módosítani kell.
                  
               
                     (9)
                  
                  
                     Mivel a jegyzőkönyv 2013. július 1-jétől alkalmazandó, indokolt e rendeletet ugyanettől az időponttól alkalmazni és kihirdetésének napján hatályba léptetni.
                  
               
                     (10)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
                  
               ELFOGADTA EZT A RENDELETET:
         
            1. cikk
            A 2597/2001/EK rendelet a következőképpen módosul:
            
                        1.
                     
                     
                        A cím helyébe a következő szöveg lép:
                        
                           „A Bizottság 2597/2001/EK rendelete (2001. december 28.) a Macedónia Volt Jugoszláv Köztársaságból származó borokra vonatkozó uniós vámkontingensek megnyitásáról és kezeléséről”
                        
                     
                  
                        2.
                     
                     
                        Az 1. cikk helyébe a következő szöveg lép:
                        
                           „1. cikk
                           
                              (1)   Ha a Macedónia Volt Jugoszláv Köztársaságból származó, a mellékletben felsorolt borok szabad forgalomba bocsátásra kerülnek az Unióban, a mellékletben meghatározott uniós éves vámkontingensek keretén belül, és az e rendeletben meghatározott előírásokkal összhangban vámmentességre jogosultak.
                           
                           
                              (2)   Ha Macedónia Volt Jugoszláv Köztársaság exporttámogatást fizet a vonatkozó termékekre, a 2001/916/EK határozattal létrehozott kiegészítő jegyzőkönyvben (a továbbiakban: »borról szóló kiegészítő jegyzőkönyv«) megadott vámkontingenseken belüli vámmentességet meg kell szüntetni.”
                           
                        
                     
                  
                        3.
                     
                     
                        A 3. cikk helyébe a következő szöveg lép:
                        
                           „3. cikk
                           A borról szóló kiegészítő jegyzőkönyv I. melléklete 5. a) pontjában meghatározott feltételeket nem érintve, az e rendelet 1. cikkének (1) bekezdésében említett uniós vámkontingenseken belüli borbehozatalra alkalmazni kell az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodáshoz csatolt, a származó termék fogalmának meghatározásáról és az igazgatási együttműködés módszereiről szóló vonatkozó jegyzőkönyv rendelkezéseit.”
                        
                     
                  
                        4.
                     
                     
                        Az 5. cikket el kell hagyni.
                     
                  
                        5.
                     
                     
                        A melléklet helyébe e rendelet melléklete lép.
                     
                  
         
            2. cikk
            Ez a rendelet az Európai Unió Hivatalos Lapjában történő kihirdetésének napján lép hatályba.
            Ezt a rendeletet 2013. július 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2014. november 18-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 347., 2013.12.20., 671. o.
         
         
            (2)  HL L 25., 2002.1.29., 16. o.
         
         
            (3)  HL L 276., 2014.9.18., 3. o.
         
         
            (4)  A Tanács 2014. február 18-i 2014/665/EU határozata az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv Európai Unió és tagállamai nevében történő aláírásáról és ideiglenes alkalmazásáról (HL L 276., 2014.9.18., 1. o.).
         
            (5)  A Bizottság 2001. december 28-i 2597/2001/EK rendelete a Horvát Köztársaságból, Macedónia volt Jugoszláv Köztársaságból és a Szlovén Köztársaságból származó bizonyos borokra vonatkozó közösségi vámkontingensek megnyitásáról és kezelésének szabályozásáról (HL L 345., 2001.12.29., 35. o.).
      
      
         
            MELLÉKLET
            
               
                  
                     „MELLÉKLET
                     Az Unióba behozott, a Macedónia Volt Jugoszláv Köztársaságból származó borokra vonatkozó vámkontingensek
                     
                                 Tételszám
                              
                              
                                 KN-kód (1)
                                 
                              
                              
                                 TARIC-alszám
                              
                              
                                 Árumegnevezés
                              
                              
                                 2013. évi kontingens (hl-ben)
                              
                              
                                 2014. évre és az azt követő évekre vonatkozó kontingens (hl-ben) (3)
                                 
                              
                              
                                 Kontingens szerinti vámtétel
                              
                           
                                 09.1558
                              
                              
                                 2204 10 93 
                              
                              
                                  
                              
                              
                                 Minőségi pezsgőbor, a pezsgő (champagne) és az asti spumante kivételével; más bor friss szőlőből, legfeljebb 2 literes palackban (tartályban)
                              
                              
                                 85 000 
                              
                              
                                 91 000  (4)
                                 
                              
                              
                                 Mentes
                              
                           
                                 2204 10 94 
                              
                              
                                  
                              
                           
                                 2204 10 96 
                              
                              
                                  
                              
                           
                                 2204 10 98 
                              
                              
                                  
                              
                           
                                 2204 21 06 
                              
                              
                                  
                              
                           
                                 2204 21 07 
                              
                              
                                  
                              
                           
                                 2204 21 08 
                              
                              
                                  
                              
                           
                                 2204 21 09 
                              
                              
                                  
                              
                           
                                 ex 2204 21 93 
                              
                              
                                 19, 29, 31, 41 és 51
                              
                           
                                 ex 2204 21 94 
                              
                              
                                 19, 29, 31, 41 és 51
                              
                           
                                 2204 21 95 
                              
                              
                                  
                              
                           
                                 ex 2204 21 96 
                              
                              
                                 11, 21, 31, 41 és 51
                              
                           
                                 2204 21 97 
                              
                              
                                  
                              
                           
                                 ex 2204 21 98 
                              
                              
                                 11, 21, 31, 41 és 51
                              
                           
                                 09,1559
                              
                              
                                 2204 29 10 
                              
                              
                                  
                              
                              
                                 Más bor friss szőlőből, 2 literesnél nagyobb palackban (tartályban)
                              
                              
                                 354 500  (2)
                                 
                              
                              
                                 389 000  (5)
                                 
                              
                              
                                 Mentes
                              
                           
                                 2204 29 93 
                              
                              
                                  
                              
                           
                                 ex 2204 29 94 
                              
                              
                                 11, 21, 31, 41 és 51
                              
                           
                                 2204 29 95 
                              
                              
                                  
                              
                           
                                 ex 2204 29 96 
                              
                              
                                 11, 21, 31, 41 és 51
                              
                           
                                 2204 29 97 
                              
                              
                                  
                              
                           
                                 ex 2204 29 98 
                              
                              
                                 11, 21, 31, 41 és 51
                              
                           
               
            
            
               (1)  A Kombinált Nómenklatúra értelmezésére vonatkozó szabályok sérelme nélkül az árumegnevezés szövegét csupán irányadó jellegűnek kell tekinteni, mivel e melléklet keretein belül a preferenciális rendszert a KN-kód határozza meg. Ahol ex KN-kód szerepel, a preferenciális rendszert a KN-kód és a megfelelő árumegnevezés együttes alkalmazásával kell meghatározni.
            
               (2)  A 2013. évre vonatkozóan – az alapmennyiség százalékos részarányában, a 2013. július 1-je előtt eltelt időszakra eső rész figyelembevételével kiszámított – 2013. július 1-jétől40 500 hl-rel megnövelt vámkontingens-mennyiségeket a 2013-ban a megfelelő vámtétel keretében a Macedónia Volt Jugoszláv Köztársaságból származó borokat importáló gazdasági szereplők között a kérelmek beérkezési sorrendjében kell elosztani.
            
               (3)  A szerződő felek egyikének kérésére egyeztetésre kerülhet sor a 6 000 hl feletti kontingenseknek az ex 2204 29 vámtarifaszám (09.1559 tételszám) alatt feltüntetett termékek esetében alkalmazott vámkontingens mennyiségeinek az ex 2204 10 és az ex 2204 21 vámtarifaszámok (09.1558 tételszám) alatt feltüntetett termékek esetében alkalmazott vámkontingensbe való átvitelével történő kiigazításáról.
            
               (4)  2015. január 1-jétől ezt a kontingensmennyiséget évente 6 000 hl-rel meg kell növelni.
            
               (5)  2015. január 1-jétől ezt a kontingensmennyiséget évente 6 000 hl-rel csökkenteni kell.”